Document ID: /roh_data/filtered/fineweb-2-filterrobots_roh.jsonl.gz/47043

Il pretsch per l'ieli è crudà marcantamain l’entschatta da quest'emna. Quai pervia da las consequenzas economicas da la crisa da corona.
I sa tracta dal pli bass stan dapi il november 2002. Da lez temp eran ils pretschs d’ieli sut squitsch pervi da las attatgas terroristicas dals 11 da settember 2001.
Dapi l'entschatta da la derasaziun dal virus è il pretsch d'ieli cunquai crudà per bun 60%.
Tranter ils pajais exportaders dad ieli l'Arabia Saudita e la Russia regia plinavant ina guerra da pretschs. Quella ha in ulteriur effect negativ sin ils svilup.